Dobrý deň,

dňa 23.7.2024 bola obstarávateľskej organizácií doručená žiadosť o vysvetlenie:

Otázka záujemcu:

Otázka k bodu 3.5 Prílohy č.6\_Rámcová dohoda II., kde je uvedené, citujem:  
"V prípade, ak Kupujúci predloží Predávajúcemu požiadavku, aby dodaný inicializovaný Tovar spĺňal plnú kompatibilitu v rámci systémov a požiadaviek Národnej dopravnej autority (NADA), takejto požiadavke Kupujúceho je Predávajúci povinný vyhovieť bezodkladne"  
  
Otázka:  
Podľa dostupných informácií v súčasnosti nie sú známe požiadavky na "plnú kompatibilitu v rámci systémov a požiadaviek Národnej dopravnej autority (NADA)", takže nie je možné splnenie týchto požiadaviek zakalkulovať do ceny ponúkaného tovaru. (pričom rozsah prípadných potrebných úprav môže byť od "nič (tovar je kompatibilný, žiadne úpravy nie sú potrebné)" až po "nemožnosť splnenia požiadaviek s obstaraným tovarom".)  
  
Vzhľadom k uvedenému zdvorilo žiadame o vypustenie tohto bodu zo zadávacej dokumentácie vrátane návrhu Rámcovej dohody.

*Odpoveď obstarávateľa:*

*Obstarávateľská organizácia Vám oznamuje všetkým záujemcom:*

*Zasielame Vám v prílohe tejto zmluvy upravený návrh znenia Rámcovej dohody na dodanie bezkontaktných čipových kariet, inicializácia a licenčná zmluva.*

*Pre úplnosť uvádzame, že prišlo k odstráneniu posledného odseku bodu 3.5 čl. 3 rámcovej dohody a taktiež prišlo k úprave Prílohy č. 1 opis predmetu zákazky, kde bola  odstránená časť vety.*

*Pôvodné znenie:*

*„Predmetom je dodanie BČK typu MIFIRE DESFIRE EV1, ktoré budú slúžiť ako nosič predplatných cestovných lístkov a elektronickej peňaženky, s pamäťou a možnosťou zápisu, elektronicky inicializované pre potreby DPB, a.s. v rámci IDS BK,* ***ako aj Národnej dopravnej autority (NADA) ako budúceho národného koordinátora verejnej osobnej dopravy na Slovensku****, plne dispozičné (kompatibilné), špeciálne kryptované, založené na otvorených štandardoch pre bezdrôtové rozhranie a pre šifrovacie metódy, s jedinečným sériovým číslom (SNR). Multifunkčné použitie BČK v dopravných systémoch DPB, a.s. v súlade s požiadavkami na rýchly a vysoko bezpečný prenos dát do existujúcej infraštruktúry.“*

***Nové znenie:***

*„Predmetom je dodanie BČK typu MIFIRE DESFIRE EV1, ktoré budú slúžiť ako nosič predplatných cestovných lístkov a elektronickej peňaženky, s pamäťou a možnosťou zápisu, elektronicky inicializované pre potreby DPB, a.s. v rámci IDS BK, plne dispozičné (kompatibilné), špeciálne kryptované, založené na otvorených štandardoch pre bezdrôtové rozhranie a pre šifrovacie metódy, s jedinečným sériovým číslom (SNR). Multifunkčné použitie BČK v dopravných systémoch DPB, a.s. v súlade s požiadavkami na rýchly a vysoko bezpečný prenos dát do existujúcej infraštruktúry.“*

***Zároveň obstarávateľská organizácia predlžuje lehotu na predkladanie cenových ponúk do 30.7.2024 do 12:00h***

Za prípadne komplikácie sa vopred ospravedlňujeme.

Príloha:

upravený návrh rámcovej dohody\_23.7.2024

upravený opis predmetu zákazky\_23.7.2024